Loki (rekisteri)

Loki tarkoittaa jostain toiminnasta pidettävää tapahtumarekisteriä, eräänlaista päiväkirjaa. Erityisesti laivoilla puhutaan lokikirjasta, johon kirjataan matkantekoon liittyvät tapahtumat.

Loki tietotekniikassa
Erilaiset tietokoneohjelmistot keräävät tapahtumahistoriansa normaalien tallennustiedostojen rinnalla erityiseen lokitiedostoon. Lokeja käytetään erityisesti usean käyttäjän tietojärjestelmissä.

Tyypillinen lokitiedosto sisältää tietoja kuten:
 Aikaleima (milloin tapahtuma oli?)
 Tapahtuma (mitä tehtiin tai yritettiin tehdä?)
 Toimija (kuka tai mikä teki?)
 Käyttöoikeus (millä valtuuksilla tai oikeuksilla tapahtuma tehtiin?)
 Tapahtuman lähde (mistä tehtiin, mistä muutostieto on peräisin?)
 Tapahtuman kohde (mihin tietoon tai järjestelmään toiminta kohdistui?)
 Tapahtuman tila (onnistui / ei onnistunut / epäonnistumisen syy)

Lähteet

Aiheesta muualla 
 Teema: Loki on ylläpidon tärkein turvallisuustyökalu - Viestintävirasto

Merenkulku
Tietotekniikka